《𤱶亩不忘君》
宋代·林希逸

君幸逢尧舜，孤忠岂敢忘。身虽居𤱶亩，志亦在岩廊。

草野栖身久，钧天去梦长。烟霞虽自乐，日月愿依光。

炙背当如甫，披裘莫学光。此生名未立，金马进封囊。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。